b'\n_START_ARTICLE_\nLeiba Solominas\n_START_SECTION_\nBiografija\n_START_PARAGRAPH_\nGim\xc4\x97 1914\xc2\xa0m. liepos 1 d. Jonavoje. Nuo 1934 m. TSKP narys. 1929 m. tapo komjaunuoliu. Nuo 1932 m. Jonavos rajone komjaunimo skyriaus sekretorius. Nuo 1934 m. nelegalaus centrinio profs\xc4\x85jung\xc5\xb3 biuro narys. Nuo 1936 m. LKP Kauno rajono komiteto instruktorius, LKP \xc5\xa0an\xc4\x8di\xc5\xb3 parajoninio komiteto sekretorius. Nuo 1940 m. LKP CK Kauno apskrities instruktorius. 1937 m. septynis kartus nuteistas u\xc5\xbe administracinius pa\xc5\xbeeidimus. Naci\xc5\xb3 okupacijos laikotarpiu vadovavo sovietiniams partizanams Kauno apylink\xc4\x97se. 1953 m. baig\xc4\x97 Auk\xc5\xa1t\xc4\x85j\xc4\x85 partin\xc4\x99 mokykl\xc4\x85. Nuo 1961 m. d\xc4\x97st\xc4\x97 Kauno politechnikos institute. Mir\xc4\x97 1973 m. vasario 3 d. Kaune. Iki Lietuvai atgavus nepriklausomyb\xc4\x99 ant namo Trak\xc5\xb3 g. 20 Kaune kab\xc4\x97jo jam skirta atminimo lenta.'